cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.93
title: ปัจจัยที่มีอิทธิพลต่อการตัดสินใจซื้อยาและผลิตภัณฑ์เสริมอาหารจากร้านขายยาองค์การเภสัชกรรม ในเขตกรุงเทพมหานครและปริมณฑล

description: งานวิจัยนี้เป็นการศึกษาปัจจัยที่มีอิทธิพลต่อการตัดสินใจซื้อยาและผลิตภัณฑ์เสริมอาหารจากร้านขายยาองค์การเภสัชกรรม ในเขตกรุงเทพมหานครและปริมณฑล โดยใช้ปัจจัยส่วนผสมทางการตลาดสำหรับธุรกิจบริการ (7Ps) ประกอบด้วย ปัจจัยด้านผลิตภัณฑ์ (Product) ปัจจัยด้านราคา (Price) ปัจจัยด้านช่องทางการจัดจำหน่าย (ที่ตั้ง) (Place) ปัจจัยด้านการส่งเสริมการตลาด (Promotion) ปัจจัยด้านบุคคล (People) ปัจจัยด้านการสร้างและนำเสนอลักษณะทางกายภาพ (Physical Evident and Presentation) และปัจจัยด้านกระบวนการบริการ (Process) รวมถึงปัจจัยด้านประชากรศาสตร์ ได้แก่ อายุ และรายได้ ว่าปัจจัยดังกล่าว มีผลต่อการตัดสินใจซื้อยาและผลิตภัณฑ์เสริมอาหารจากร้านขายยาองค์การเภสัชกรรมแตกต่างกันหรือไม่ เพื่อให้สามารถเข้าใจและตอบสนองผู้บริโภคปลายทางในตลาดร้านยาได้อย่างมีประสิทธิภาพ ทั้งนี้ได้นำเกณฑ์ของร้านยาคุณภาพมาร่วมพิจารณาด้วย โดยงานวิจัยฉบับนี้เป็นงานวิจัยเชิงปริมาณ (Quantitative Research) ในรูปแบบวิจัยเชิงสำรวจ (Survey) ซึ่งเก็บข้อมูลโดยใช้แบบสอบถาม (Questionnaire) มีลักษณะเป็นคำถามปลายปิด (Closed-End Question) แบบประเมินค่า (Rating Scale) 5 ระดับ คือ เห็นด้วยมากที่สุด เห็นด้วยมาก เห็นด้วยปานกลาง เห็นด้วยน้อย และเห็นด้วยน้อยที่สุด โดยผู้วิจัยได้แจกแบบสอบถามใน 2 ช่องทาง คือช่องทางออนไลน์ และการแจกแบบสอบถาม แล้วจึงนำข้อมูลมาวิเคราะห์ด้วยโปรแกรมประมวลผลสำเร็จรูป SPSS  ผลการวิจัย พบว่า ได้ปัจจัยใหม่ที่ได้จากการวิเคราะห์ปัจจัย 6 ปัจจัย ได้แก่ ปัจจัยด้านความน่าเชื่อถือและมีความเป็นมิตร ปัจจัยด้านความปลอดภัยและความสะดวกในการใช้บริการ ปัจจัยด้านผลิตภัณฑ์ ปัจจัยด้านราคา ปัจจัยด้านการส่งเสริมการตลาด และปัจจัยด้านการให้ข้อมูลที่เกี่ยวกับยา ซึ่งสามารถทำนายหรืออธิบายการตัดสินใจซื้อยาและผลิตภัณฑ์เสริมอาหารจากร้านขายยาองค์การเภสัชกรรม ในเขตกรุงเทพมหานครและปริมณฑล ได้ 12.5%  หลังจากนั้น นำปัจจัยใหม่ดังกล่าวมาวิเคราะห์การถดถอยเชิงพหุคูณ (Multiple Regression Analysis) พบว่า ปัจจัยที่มีอิทธิพลต่อการตัดสินใจซื้อยาและผลิตภัณฑ์เสริมอาหารจากร้านขายยาองค์การเภสัชกรรม ในเขตกรุงเทพมหานครและปริมณฑล ที่ระดับนัยสำคัญ 0.05 มีทั้งหมด 4 ปัจจัย โดยเรียงลำดับตามอิทธิพลที่มีผลต่อการตัดสินใจซื้อจากมากไปน้อยดังนี้คือ ปัจจัยด้านผลิตภัณฑ์ ปัจจัยด้านความน่าเชื่อถือและมีความเป็นมิตร ปัจจัยด้านความปลอดภัยและความสะดวกในการใช้บริการ ปัจจัยด้านราคา ตามลำดับ ขณะที่ปัจจัยด้านการส่งเสริมการตลาด และปัจจัยด้านการให้ข้อมูลที่เกี่ยวกับยา ไม่ส่งผลต่อการตัดสินใจซื้อ ในส่วนของการทดสอบสมมติฐานเกี่ยวกับลักษณะทางประชากรศาสตร์ พบว่า อายุที่แตกต่างกัน ส่งผลต่อการตัดสินใจซื้อยาและผลิตภัณฑ์เสริมอาหารจากร้านขายยาองค์การเภสัชกรรมที่แตกต่างกัน โดยพบว่า ช่วงอายุมากกว่า 50 ปี มีระดับความคิดเห็นสูงกว่าช่วงอายุ 18 – 30 ปี ที่ระดับนัยสำคัญ 0.05  ขณะที่ลักษณะทางประชากรศาสตร์ ด้านรายได้ต่อเดือน พบว่า รายได้ที่แตกต่างกัน ส่งผลต่อการตัดสินใจซื้อยาและผลิตภัณฑ์เสริมอาหารจากร้านขายยาองค์การเภสัชกรรมที่ไม่แตกต่างกัน
DOI: 10.14457/tu.the.2015.94
title: ส่วนประสมทางการตลาดและการตัดสินใจซื้อของผู้บริโภคอาหารออร์แกนิค

description: ปัจจุบันภาวะการเจ็บป่วยจากโรคต่างๆ โดยเฉพาะโรคมะเร็งทวีความรุนแรงมากขึ้นกว่าในอดีตทำให้ผู้บริโภคตระหนักถึงสุขภาพของตนเองมากขึ้น อาหารออร์แกนิคจึงเป็นทางเลือกหนึ่งที่ผู้บริโภคตัดสินใจเลือก ซึ่งปัจจัยสำคัญหนึ่งที่ส่งผลต่อการตัดสินใจซื้อก็คือ ปัจจัยส่วนประสมทางการตลาด กรอบแนวคิดของงานวิจัยฉบับนี้คือ ส่วนประสมทางการตลาดและการตัดสินใจซื้อของผู้บริโภคอาหารออร์แกนิค โดยงานวิจัยจะศึกษาองค์ประกอบทั้งหมดคือ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย และปัจจัยด้านการส่งเสริมทางการตลาด ทั้งนี้งานวิจัยใช้วิธีวิจัยเชิงคุณภาพผ่านการสัมภาษณ์เชิงลึกกับกลุ่มตัวอย่างจำนวน 10 คน ซึ่งมีการตรวจสอบการวิเคราะห์ข้อมูลเชิงคุณภาพโดยใช้วิธีสามเส้าผลการวิจัยพบว่าปัจจัยด้านผลิตภัณฑ์เป็นปัจจัยที่ส่งผลต่อการตัดสินใจซื้ออาหารออร์แกนิคของผู้บริโภคมากที่สุด เนื่องจากกลุ่มตัวอย่างมองว่า หากราคาสูง แต่ผลิตภัณฑ์มีคุณภาพดีจริงก็มีความเต็มใจจ่าย ทั้งนี้พิจารณาจากความสด และความหลากหลายเป็นหลัก รองมาก็คือปัจจัยด้านราคา ซึ่งกลุ่มตัวอย่างมองว่า ราคาอาหารออร์แกนิคมีราคาสูงกว่าราคาอาหารทั่วไป อาจเกิดจากค่านิยม เทคโนโลยีการผลิตที่ทันสมัย ส่วนปัจจัยด้านช่องทางการจัดจำหน่าย กลุ่มตัวอย่างมองว่า ช่องทางการจัดจำหน่ายอาหารออร์แกนิคในปัจจุบันยังไม่มีความหลากหลาย อาจเกิดจากขนาดของตลาดที่เล็กเมื่อเทียบกับขนาดของตลาดอาหารทั่วไป ซึ่งมีผลต่อความสะดวกในการเลือกซื้อ และปัจจัยด้านการส่งเสริมทางการตลาด กลุ่มตัวอย่างมองว่า เป็นปัจจัยที่ส่งผลต่อการตัดสินใจซื้อน้อยที่สุดเนื่องจากส่วนใหญ่กลุ่มตัวอย่างมีรายได้เฉลี่ยต่อเดือนค่อนข้างสูง และกลยุทธ์การสื่อสารทางการตลาดยังไม่เข้าถึงลูกค้าโดยงานวิจัยชิ้นนี้พบข้อสังเกตที่สำคัญอย่างหนึ่งคือปัจจัยที่ส่งผลต่อการตัดสินใจซื้อมากที่สุดนอกเหนือจากปัจจัยส่วนประสมทางการตลาดคือ ปัจจัยด้านสุขภาพ กล่าวคือ กลุ่มตัวอย่างพิจารณาจากระดับน้ำตาล โซเดียม ซึ่งเป็นระดับของส่วนผสมมีความสำคัญต่อสุขภาพ  รองลงมาก็คือการนำมาซื้อเพื่อปรุงเองเป็นหลัก ส่วนปัจจัยที่กลุ่มตัวอย่างคำนึงมากที่สุดก่อนตัดสินใจเลือกซื้อคือ ความน่าเชื่อถือของแหล่งที่มาของอาหารออร์แกนิค กล่าวคือ หากแหล่งที่มาของอาหารออร์แกนิคสามารถตรวจสอบได้อย่างชัดเจนก็ส่งผลต่อความน่าเชื่อถือของแหล่งผลิต และแหล่งจำหน่าย ทั้งนี้ผู้วิจัยและนักการตลาดทั้งหลายสามารถนำผลการวิจัยไปประยุกต์ใช้เพื่อให้เกิดประโยชน์สูงสุดในแวดวงการตลาดอาหารออร์แกนิคได้ในอนาคต
DOI: 10.14457/tu.the.2015.95
title: คุณลักษณะของการเป็นผู้ประกอบการของนักศึกษาระดับปริญญาโทด้านบริหารธุรกิจในเขตกรุงเทพมหานคร

description: การศึกษาเรื่อง คุณลักษณะของการเป็นผู้ประกอบการของนักศึกษาระดับปริญญาโทด้านบริหารธุรกิจในเขตกรุงเทพมหานคร มีวัตถุประสงค์เพื่อศึกษาถึงคุณลักษณะของการเป็นผู้ประกอบการ (Entrepreneurial Orientation) ที่ส่งผลต่อการเป็นผู้ประกอบการที่ประสบความสำเร็จ รวมถึงความสัมพันธ์ระหว่างภูมิหลังของนักศึกษากับคุณลักษณะของการเป็นผู้ประกอบการ(Entrepreneurial Orientation) ของนักศึกษาระดับปริญญาโทด้านบริหารธุรกิจในเขตกรุงเทพมหานคร เพื่อให้นักศึกษาเตรียมตัวพัฒนาทักษะต่างๆ ที่จำเป็นสำหรับการประกอบธุรกิจให้ประสบความสำเร็จ สถาบันการศึกษา หน่วยงานภาครัฐและองค์การภาคเอกชน ก็สามารถนำผลการศึกษาที่ได้มาพัฒนาบุคลากรในสังกัดของตนเองให้มีคุณคุณลักษณะของการเป็นผู้ประกอบการ (Entrepreneurial Orientation) ที่เหมาะสมจะไปประกอบธุรกิจให้สำเร็จในอนาคตข้างหน้าจากผลการวิจัยพบว่า คุณลักษณะของการเป็นผู้ประกอบการ (Entrepreneurial Orientation) ของนักศึกษาระดับปริญญาโทด้านบริหารธุรกิจ ในเขตกรุงเทพมหานคร ไม่ได้มีความแตกต่างกันระหว่างนักศึกษาเพศชายและเพศหญิง มหาวิทยาลัยที่ศึกษา ประสบการณ์ในการทำงาน และรายได้ต่อเดือน ในขณะที่อาชีพของนักศึกษา ประสบการณ์ในการทำธุรกิจของบิดามารดา และประสบการณ์ในการทำธุรกิจของนักศึกษา ที่แตกต่างกันส่งผลต่อคุณลักษณะของการเป็นผู้ประกอบการ (Entrepreneurial Orientation) ที่แตกต่างกันอย่างมีนัยสำคัญ
DOI: 10.5281/zenodo.582537
title: Capacity Factors For Wind Turbines

description: Capacity factors in Finland for four wind turbine models, Vestas V90-3.0 MW, V90-2.0 MW, V110-2.0 MW and V136-3.45 MW at four turbine hub heights 100, 125, 150 and 200 m. Wind speed data are from Finnish Wind Atlas [1, 2], from which the Weibull distribution shape and scale parameters (labeled ‘Weibull all data k’ and ‘Weibull all data A’, respectively) and the frequencies of the wind sectors (‘Frequency all data’) were used.

The calculation of capacity factor <em>c</em><sub>f</sub> at wind atlas grid point <em>k</em> is described by the formula<br>
\(c_{\text{f}, k} = \mathop{\mathbb{E}}_{i, s} g(w_i) \approx \sum_{s=1}^{12} f_{k,s} \sum_{i=1}^N p_{k,s}(w_i) g(w_i) \Delta w\),<br>
where <em>g(w)</em> is the power curve function for current wind turbine model, <em>w<sub>i</sub></em> the mean wind speed of bin <em>i</em>, <em>f<sub>k,s</sub></em> the frequency of occurrence of wind direction <em>s</em> at point <em>k</em>, <em>N</em> the number of wind speed bins, <em>p<sub>k,s</sub>(w)</em> the Weibull probability density function for sector <em>s</em> at point <em>k</em> at the hub height and Δ<em>w</em> the width of the wind speed bin.

 

<strong>References</strong>


	Finnish Meteorological Institute, “Finnish Wind Atlas,” 2008. [Online]. Available: http://www.windatlas.fi. [Accessed: 28-Jun-2016]
	B. Tammelin, T. Vihma, E. Atlaskin, J. Badger, C. Fortelius, H. Gregow, M. Horttanainen, R. Hyvönen, J. Kilpinen, J. Latikka, K. Ljungberg, N. G. Mortensen, S. Niemelä, K. Ruosteenoja, K. Salonen, I. Suomi, and A. Venäläinen, “Production of the Finnish Wind Atlas,” <em>Wind Energy</em>, vol. 16, no. 1, pp. 19–35, Jan. 2013.
description: Supported by the Strategic Research Council at the Academy of Finland, project 'Transition to a resource efficient and climate neutral electricity system (EL-TRAN)', grant number 293437.
DOI: 10.5281/zenodo.582913
title: Powertac 2016-06 Finals Game 2

description: Log and boot files of game 2
DOI: 10.5281/zenodo.582914
title: Powertac 2016-06 Finals Game 3

description: Log and boot files of game 3
DOI: 10.5281/zenodo.582915
title: Powertac 2016-06 Finals Game 4

description: Log and boot files of game 4
DOI: 10.5281/zenodo.582916
title: Powertac 2016-06 Finals Game 5

description: Log and boot files of game 5
DOI: 10.14457/kmutnb.the.2005.45
title: แนวทางการควบคุมภายในของธุรกิจอุตสาหกรรมที่จดทะเบียน ในตลาดหลักทรัพย์แห่งประเทศไทย /
DOI: 10.14457/kmutnb.the.2005.46
title: การศึกษาสมรรถนะของช่างบำรุงรักษาอากาศยานเฉพาะด้านซ่อมบำรุงระบบไฟฟ้าอากาศยาน ตามความคิดเห็นของช่างบำรุงรักษาอากาศยาน ที่ปฏิบัติงานบนลานจอดอากาศยาน /
DOI: 10.14457/kmutnb.the.2005.47
title: การพัฒนาระบบทดสอบแบบปรับเหมาะกับความสามารถของผู้สอบ /
DOI: 10.14457/kmutnb.the.2005.48
title: การสร้างและหาประสิทธิภาพชุดการสอนเรื่อง ระบบการส่งกำลังด้วยสายพานเฟืองและอัตราทดของเครื่องมือกล /
DOI: 10.14457/kmutnb.the.2005.49
title: การพัฒนาบทเรียนคอมพิวเตอร์ช่วยสอนระบบมัลติมีเดีย วิชาอุตสาหกรรมท่องเที่ยว เรื่องการปฏิบัติตนในการเป็นเจ้าของประเทศที่ดี ระดับประกาศนียบัตรวิชาชีพ /
DOI: 10.14457/kmutnb.the.2005.50
title: การพัฒนาหาประสิทธิภาพชุดฝึกอบรมเรื่อง เทคนิคการควบคุมโครงการสำหรับหัวหน้างานในภาคอุตสาหกรรมการผลิต /
DOI: 10.14457/kmutnb.the.2005.51
title: การสร้างแบบทดสอบวัดความพร้อมของนักศึกษาก่อนฝึกงาน สำหรับแผนกวิชาช่างไฟฟ้า ตามหลักสูตรประกาศนียบัตรวิชาชีพชั้นสูง พุทธศักราช 2546 /
DOI: 10.14457/kmutnb.the.2005.52
title: การศึกษาปัญหาและความต้องการการใช้บริการระบบลงทะเบียนวิชาเรียน กรณีศึกษา สถาบันเทคโนโลยีพระจอมเกล้าพระนครเหนือ /
DOI: 10.14457/kmutnb.the.2005.53
title: การศึกษาอิทธิพลของตัวแปรด้านการชุบแข็งและการบำบัดเย็น ที่มีผลต่อการต้านทานการสึกหรอของเหล็กกล้าเครื่องมืองานเย็น /
DOI: 10.14457/kmutnb.the.2005.54
title: การศึกษาความต้องการของผู้ประกอบการประเภทธุรกิจการซ่อม และบริการหลังการขายเครื่องปรับอากาศ ในเขตกรุงเทพมหานคร เกี่ยวกับความสามารถของผู้สำเร็จการศึกษาระดับช่างกึ่งฝีมือ /
DOI: 10.14457/tu.the.2015.100
title: ปัจจัยที่มีผลต่อการตัดสินใจทำงานเป็นแพทย์ผู้เชี่ยวชาญด้านความงามของผิวพรรณ

description: เพื่อศึกษาปัจจัยที่มีผลต่อการทำงานเป็นแพทย์ผู้เชี่ยวชาญด้านความงามของผิวพรรณ ผู้วิจัยได้ทำการศึกษาโดยเก็บรวบรวมข้อมูลด้วยวิธีการสัมภาษณ์เชิงลึก (In-depth Interview) กับกลุ่มตัวอย่างที่เป็นแพทย์ผู้เชี่ยวชาญด้านผิวพรรณที่ทำงานอยู่ในโรงพยาบาลเอกชน หรือคลินิกเสริมความงาม จำนวน 12 ราย เพื่อให้ได้ข้อมูลปัจจัยที่มีผลต่อการตัดสินใจ ทัศนคติ และแนวคิดในการทำงานในปัจจุบัน ผลการศึกษาโดยสรุปพบว่าปัจจัยสำคัญที่ทำให้กลุ่มตัวอย่างตัดสินใจออกจากระบบราชการ และหันมาทำงานเป็นแพทย์ผู้เชี่ยวชาญด้านความงามของผิวพรรณในโรงพยาบาลเอกชน หรือคลินิกเสริมความงาม มีอยู่ 3 ปัจจัยหลัก คือปัจจัยด้านลักษณะงาน ปัจจัยส่วนบุคคล และปัจจัยด้านรายได้ ซึ่งแพทย์จะออกจากระบบเร็วหรือช้าเพียงใดขึ้นกับปัจจัยด้านลักษณะงาน เช่น ภาระงาน สภาพแวดล้อมการทำงาน รวมถึงการประสบกับเหตุการณ์ที่มีความเครียด ความกดดัน หรือเหตุการณ์ที่สะเทือนใจ ทำให้แพทย์ออกจากระบบเร็วขึ้น และปัจจัยส่วนบุคคล เช่น ความต้องการเรียนต่อเฉพาะทาง แพทย์จะต้องทำงานเป็นแพทย์ใช้ทุนจนครบ 3 ปี จึงจะเรียนต่อเฉพาะทางในสาขาที่สนใจได้ ส่วนปัจจัยด้านรายได้ แม้ว่าจะไม่สำคัญเท่ากับปัจจัยทั้งสองด้านที่กล่าวมาแล้ว แต่ก็ยังคงเป็นปัจจัยสำคัญในการตัดสินใจ และดึงดูดให้แพทย์ออกจากระบบและหันมาทำงานทางด้านนี้ดังนั้น เพื่อสร้างแรงจูงใจให้แพทย์ยังคงทำงานในระบบ และเพื่อลดปัญหาความขาดแคลนแพทย์ทั่วไป หรือแพทย์เฉพาะทางในสาขาอื่นๆ นโยบายการเพิ่มค่าตอบแทนให้กับแพทย์เพื่อสร้างแรงจูงใจให้ยังคงอยู่ในระบบเพียงอย่างเดียวคงไม่เพียงพอ จึงมีข้อเสนอในการแก้ปัญหาดังกล่าวดังนี้ 1) วางแผนความต้องการแพทย์ร่วมกันระหว่างหน่วยงานต่างๆที่เกี่ยวข้อง ทั้งภาครัฐและภาคเอกชน 2) เพิ่มแนวทางการบริหารจัดการเพื่อให้เกิดการคงอยู่ของแพทย์ในระบบ เช่น การกำหนดภาระงาน และจำนวนชั่วโมงการทำงานของแพทย์ให้เหมาะสม เพื่อให้มีเวลาพักผ่อนอย่างเพียงพอ การปรับระบบการโยกย้ายของแพทย์ในระบบให้มีความยืดหยุ่นมากขึ้น เพื่อให้แพทย์สามารถเลือกทำงานในจังหวัด หรือภูมิภาคที่อยู่ใกล้กับครอบครัวมากขึ้น 3) พัฒนาระบบการประเมินผลการทำงานของแพทย์ให้สอดคล้องกับการทำงานจริง และสร้างสภาพแวดล้อมในการทำงานที่ช่วยสนับสนุนการทำงานของแพทย์ให้ดียิ่งขึ้น 4) พัฒนาระบบการเก็บข้อมูลกำลังคน และรูปแบบการปฏิบัติงานของแพทย์ผู้เชี่ยวชาญด้านความงามของผิวพรรณ เพื่อนำไปใช้ในการพัฒนานโยบายการวางแผนกำลังคน และเพื่อเป็นข้อมูลให้กับผู้ใช้บริการต่อไป
DOI: 10.14457/tu.the.2015.101
title: ส่วนประสมทางการตลาดที่ส่งผลต่อความตั้งใจในการใช้บริการสวนน้ำขนาดใหญ่ในประเทศไทย

description: บทคัดย่อธุรกิจสวนน้ำเป็นธุรกิจที่มีการพัฒนามาจากธุรกิจสวนสนุก โดยเป็นการนำเสนอกิจกรรมที่มีรูปแบบที่สนุกสนาน ตื่นเต้น สร้างความบันเทิง ให้กับผู้ใช้บริการโดยอาศัยเครื่องเล่นที่มีความเกี่ยวข้องกับกิจกรรมทางน้ำมาเป็นเอกลักษณ์เฉพาะตัว ในต่างประเทศสวนน้ำได้รับความนิยมค่อนข้างมาก ทำให้นักท่องเที่ยวชาวไทยที่นิยมเดินทางไปต่างประเทศมักจะไปใช้บริการสวนน้ำ ในประเทศไทยสวนน้ำมีมานานนับสิบปี สวนสยาม คือ สวนน้ำแห่งแรกของประเทศไทย แต่ในช่วงระยะเวลาสามถึงสี่ปีรูปแบบของสวนน้ำในประเทศไทยได้พัฒนาไปอย่างมาก ไม่ว่าจะเป็นความน่าสนใจของเครื่องเล่น ที่ผู้ให้บริการลงทุนเป็นจำนวนหลายร้อยล้านบาท โดยนำเข้าเครื่องเล่นที่มีชื่อเสียงมาจากต่างประเทศ และยังได้มีการผสมผสานเทคโนโลยีในการทำให้กระบวนการทำงานรวดเร็วและสะดวกยิ่งขึ้น จึงทำให้สวนน้ำในประเทศไทยได้รับความนิยมเพิ่มมากขึ้นงานวิจัยนี้มีวัตถุประสงค์เพื่อศึกษาส่วนประสมทางการตลาดว่าปัจจัยใดบ้างที่ส่งผลต่อความตั้งใจในการใช้บริการสวนน้ำขนาดใหญ่ในประเทศไทย เพื่อช่วยให้เข้าใจปัจจัยที่มีผลต่อความตั้งใจในการใช้บริการมากยิ่งขึ้น และเป็นแนวทางในการปรับปรุงและพัฒนากลยุทธ์สำหรับผู้ประกอบการในการตอบสนองความต้องการของผู้ใช้บริการได้ตรงมากยิ่งขึ้น อีกทั้งยังช่วยสร้างความได้เปรียบเชิงการแข่งขัน โดยกลุ่มเป้าหมายเป็นกลุ่มคนโสดที่อยู่ในวัยทำงานมีอายุอยู่ในช่วง 20 - 40 ปี เคยใช้บริการสวนน้ำขนาดใหญ่อย่างน้อย 1 แห่ง หรือยังไม่เคยใช้บริการแต่มีความสนใจในการใช้บริการสวนน้ำขนาดใหญ่อีกทั้งมีการประมวลผลและวิเคราะห์ข้อมูลผ่านโปรแกรมสำเร็จรูปผลการวิจัย พบว่าผู้ตอบแบบสอบถามส่วนใหญ่เป็นเพศหญิงอายุต่ำกว่า 31 ปี  สถานภาพโสด มีระดับการศึกษาในระดับปริญญาตรี มีอาชีพเป็นพนักงานบริษัทเอกชน มีระดับของรายได้มากกว่า 50,000 บาท ชอบความเรียบง่าย สบายๆ วันที่มักจะไปใช้บริการ คือในช่วงวันเสาร์-อาทิตย์ ความถี่ในการใช้บริการ คือ น้อยกว่าปีละ 1 ครั้ง ใช้บริการต่อครั้งน้อยกว่า 4 ชั่วโมง ส่วนใหญ่จะใช้จ่ายต่อครั้งที่มาใช้บริการอยู่ในช่วง 1,001 - 1,500 บาท ช่องทางการรับรู้ส่วนใหญ่มาจากด้านอินเทอร์เน็ตการทดสอบปัจจัยส่วนประสมทางการตลาดทั้ง 7 ปัจจัยที่ส่งผลต่อความตั้งใจใช้บริการสวนน้ำขนาดใหญ่ มีผู้ตอบแบบสอบถามจำนวน 401 คน พบว่าตัวแปรทั้ง 7 สามารถอธิบายความตั้งใจในการใช้บริการสวนน้ำขนาดใหญ่ คิดเป็น 13.8% โดยมีปัจจัยด้านการส่งเสริมการตลาดและปัจจัยด้านผลิตภัณฑ์ส่งผลต่อความตั้งใจในการใช้บริการสวนน้ำขนาดใหญ่อย่างมีนัยสำคัญ คือมีค่า Beta Coefficients (Standardized) เท่ากับ 0.182และ 0.167 ตามลำดับ
DOI: 10.14457/tu.the.2015.102
title: ปัจจัยที่ผู้ปกครองเลือกให้เด็กเรียนพิเศษศิลปะ

description: จากแนวโน้มการศึกษาของไทยที่มีการพัฒนามาอย่างต่อเนื่องมาจนถึงปัจจุบัน มีการแข่งขันกันมากขึ้นทั้งในด้านวิชาการ และด้านการเสริมทักษะพิเศษอื่นๆ การตัดสินใจเลือกเรียนโรงเรียนเสริมทักษะ อย่างการเรียนศิลปะจึงเป็นอีกทางเลือกหนึ่งที่ผู้ปกครองให้ความสนใจ   ในปัจจุบันโรงเรียนสอนศิลปะมีการจัดตั้งขึ้นในหลากหลายรูปแบบ และมีจำนวนเพิ่มมากขึ้นเรื่อยๆ แสดงให้เห็นถึงแนวโน้มที่ครอบครัวสมัยใหม่เริ่มให้ความสำคัญและลงทุนกับการส่งเสริมทักษะด้านศิลปะมากขึ้น แต่อย่างไรก็ตามคนจำนวนมากก็ยังคงเข้าใจว่าการเรียนศิลปะนั้นไม่มีประโยชน์ เด็กควรเรียนด้านวิชาการมากกว่า หรือเข้าใจว่าเรียนไปเพื่อให้เติบโตขึ้นเป็นศิลปินหรือจิตรกรในอนาคตเพียงอย่างเดียว งานวิจัยฉบับนี้ ผู้ศึกษาจึงได้ศึกษาและนำเสนอในเรื่องปัจจัยด้านส่วนประสมทางการตลาด และปัจจัยด้านจิตวิทยาที่มีผลต่อการตัดสินใจของผู้ปกครองในการสมัครเรียนพิเศษศิลปะให้กับเด็ก เพื่อให้ทราบถึงปัจจัย หรือความต้องการที่แท้จริงของผู้ปกครองที่มีผลต่อการเลือกโรงเรียนเสริมทักษะด้านศิลปะ เพื่อสามารถนำผลของการวิจัยมาประยุกต์ใช้ในการจัดการโรงเรียน และปรับปรุงการทำการตลาด เพื่อตอบสนองความต้องการของผู้บริโภคได้อย่างมีประสิทธิภาพ ซึ่งเป็นการศึกษาโดยการสัมภาษณ์เชิงลึก (In-depth Interview) กับกลุ่มผู้ปกครองที่มีบุตรหลานในช่วงอายุตั้งแต่ 3 ถึง 12 ปี ที่อาศัยอยู่ในเขตกรุงเทพมหานครจำนวน 8 ราย ที่มีอายุ ระดับการศึกษา อาชีพ จำนวนบุตร และทัศนคติที่แตกต่างกัน เพื่อให้สามารถทำความเข้าใจแนวคิด ทัศนคติ และความต้องการของผู้ปกครองได้ดีมากยิ่งขึ้นผลการศึกษาโดยสรุปพบประเด็นที่น่าสนใจดังนี้ (1) ปัจจัยด้านส่วนประสมทางการตลาดที่มีผลต่อการตัดสินใจของผู้ปกครองมากที่สุด ได้แก่ด้านทำเลที่ตั้ง เนื่องจากนักเรียนกลุ่มเป้าหมายเป็นกลุ่มเด็กเล็ก ไม่สามารถเดินทางไปเรียนด้วยตัวเองได้ ดังนั้นผู้ปกครองจึงจะเลือกโรงเรียนที่สะดวกในการไปรับส่ง และในบริเวณนั้นควรมีหลายโรงเรียนอยู่ใกล้กัน เพราะผู้ปกครองในปัจจุบันมักจะเลือกให้เด็กเรียนหลายๆ อย่างภายในวันเดียว ส่วนปัจจัยรองลงมาคือครูผู้สอน และหลักสูตร ส่วนในด้านอื่นๆ นั้นยังไม่เป็นปัจจัยหลักในการตัดสินใจมากนัก (2) ปัจจัยด้านจิตวิทยา พบว่าทัศนคติของผู้ปกครองที่เลือกให้เด็กมาเรียนพิเศษศิลปะนั้น มองว่าการเรียนศิลปะเป็นสิ่งที่มีประโยชน์และมีความสำคัญกว่าการเรียนด้านวิชาการ โดยจะมองว่าเป็นทักษะในการใช้ชีวิตที่จะสามารถติดตัวเด็กไปตลอดชีวิต แต่ผู้ปกครองที่ไม่ให้เด็กเรียนพิเศษศิลปะนั้น มองว่าทักษะด้านศิลปะก็เป็นทักษะหนึ่งที่มีประโยชน์แต่ก็ไม่ได้จำเป็นมากนัก และคิดว่าการให้เด็กเรียนพิเศษในด้านอื่นๆ จะมีประโยชน์และช่วยพัฒนาทักษะของเด็กได้มากกว่าศิลปะจากผลการวิจัยจะเห็นได้ว่า ทั้งปัจจัยด้านส่วนประสมทางการตลาด และด้านจิตวิทยานั้น เป็นปัจจัยที่มีความสำคัญต่อการตัดสินใจของผู้ปกครองเป็นอย่างมาก ซึ่งผลการวิจัยนี้จะเป็นประโยชน์อย่างมากสำหรับผู้ประกอบการธุรกิจโรงเรียนสอนศิลปะที่จะนำไปใช้ เพื่อการวางแผนกลยุทธ์ของธุรกิจ ทั้งในการพัฒนาหลักสูตร การตั้งราคา การเลือกทำเลที่ตั้ง การจัดกิจกรรมการตลาด พัฒนาสื่อประชาสัมพันธ์ต่างๆ การดำเนินงาน และการเลือกครูผู้สอนที่เหมาะสม เพื่อให้สามารถสร้างความพึงพอใจให้กับกลุ่มลูกค้าเป้าหมายได้อย่างสูงสุด
DOI: 10.14457/tu.the.2015.96
title: ปัจจัยที่มีอิทธิพลต่อการตัดสินใจซื้อหนังสือวรรณกรรมในเขตกรุงเทพมหานครและปริมณฑล

description: ปัจจุบันความก้าวหน้าทางเทคโนโลยี และสื่ออิเล็กทรอนิกส์ต่างๆ เข้ามามีบทบาทอย่างมากต่อธุรกิจหนังสือ ทำให้ผู้ประกอบการและผู้ที่มีส่วนเกี่ยวข้องในธุรกิจเกิดความวิตกกังวลถึงผลกระทบต่างๆที่จะเกิดต่อการซื้อหนังสือเล่ม จึงทำให้ “ธุรกิจหนังสือเล่ม” ต้องมีการปรับตัวเพื่อให้อยู่รอดปลอดภัย และเติบโตรุ่งเรืองต่อไปได้ในยุคเฟื่องฟูของเทคโนโลยี นอกจากนี้สถานการณ์ในปัจจุบันที่ผู้บริโภคมีกำลังซื้อสินค้าอื่นนอกจากสินค้าจำเป็นต่อการดำรงชีวิตลดน้อยลง โดยเฉพาะการเลือกซื้อสินค้าเพื่อความบันเทิงมีความระมัดระวังมากยิ่งขึ้น เช่น การเลือกซื้อหนังสือจากค่ายหนังสือที่โดดเด่นตรงใจเท่านั้น และการซื้อต่อครั้งที่ลดลง รวมถึงการเลือกซื้อที่ใช้ระยะเวลายาวนานมากขึ้น ดังนั้น จึงทำให้ทั้งสำนักพิมพ์และร้านหนังสือต้องทำการปรับตัวเองด้วยการผลิตสินค้าให้ตรงใจและขยายฐานจำนวนผู้บริโภคให้มากยิ่งขึ้น อย่างไรก็ตามธุรกิจหนังสือเล่มถือว่ามีการแข่งขันค่อนข้างรุนแรง แต่ในขณะเดียวกันก็ยังคงมีผู้เข้ามาในตลาดเพิ่มขึ้นอย่างต่อเนื่อง แสดงให้เห็นว่าธุรกิจหนังสือเล่มยังสามารถเติบโตได้หากผู้ประกอบการสามารถวิเคราะห์ตลาดและหาช่องว่างของตลาดที่ยังมีอยู่มากมายมาสร้างสรรค์ผลงานเพื่อตอบสนองความต้องการของตลาด โดยสิ่งสำคัญคือต้องเลิกผลิตหนังสือตามแนวที่ตนถนัด หันมาเร่งสร้างกลุ่มลูกค้าใหม่ด้วยการผลิตหนังสือให้ตรงกับตลาดหนังสือมากยิ่งขึ้น โดยเฉพาะในกลุ่มธุรกิจหนังสือวรรณกรรมได้มีการขยายธุรกิจออกไปอย่างต่อเนื่อง มีสินค้าให้ผู้บริโภคสามารถเลือกซื้อได้หลากหลายประเภท และหลากหลายสำนักพิมพ์ จึงทำให้ธุรกิจหนังสือวรรณกรรมมีการแข่งขันที่สูง และมีแนวโน้มที่จะเติบโตในอัตราเพิ่มขึ้น เนื่องจากพฤติกรรมการซื้อหนังสือของคนไทย ที่พบว่ายังนิยมการอ่านหนังสือเล่มที่พิมพ์เป็นกระดาษอย่างต่อเนื่อง เพราะความมีเสน่ห์เป็นเอกลักษณ์และคงความสนใจได้ดีงานวิจัยฉบับนี้จัดทำขึ้น โดยมีวัตถุประสงค์เพื่อศึกษาถึงปัจจัยที่มีอิทธิพลต่อการตัดสินใจซื้อหนังสือวรรณกรรมในเขตกรุงเทพมหานคร และปริมณฑล ซึ่งได้นำเอาปัจจัยส่วนประสมทางการตลาด (7Ps) รวมถึงปัจจัยทางด้านประชากรศาสตร์ มาเป็นกรอบแนวความคิดในการศึกษางานวิจัย โดยนำผลที่ได้มาประยุกต์ใช้เป็นแนวทางในการวางแผนกลยุทธ์ในการสร้างความได้เปรียบทางการแข่งขัน และเพื่อตอบสนองความต้องการและพฤติกรรมของผู้บริโภคที่มีต่อหนังสือวรรณกรรมในอนาคตจากผลการวิจัยพบว่า ปัจจัยที่มีอิทธิพลต่อการตัดสินใจซื้อหนังสือวรรณกรรมในเขตกรุงเทพมหานคร และปริมณฑล คือ ปัจจัยด้านตราสินค้า และปัจจัยด้านราคาและประเภทของหนังสือในส่วนของลักษณะทางประชากรศาสตร์ที่แตกต่างกันในด้าน อายุ ระดับการศึกษา สถานภาพสมรส อาชีพ และรายได้เฉลี่ยต่อเดือน ผลการวิจัยพบว่า การตัดสินใจซื้อหนังสือวรรณกรรมในเขตกรุงเทพมหานคร และปริมณฑล โดยรวมไม่แตกต่างกัน ในขณะที่ เพศ ในงานวิจัยนี้ไม่สามารถวัดผลได้ เนื่องจากจำนวนผู้ตอบแบบสอบถามเพศชายมีจำนวนน้อยและไม่กระจายตัวมากพอที่จะวัดผลได้ในเรื่องปัจจัยที่มีอิทธิพลต่อตัดสินใจซื้อหนังสือวรรณกรรมในเขตกรุงเทพมหานคร และปริมณฑล
DOI: 10.14457/tu.the.2015.98
title: การศึกษาความพึงพอใจและความภักดีของผู้ใช้บริการสถานีบริการน้ำมันในเขตกรุงเทพมหานครและปริมณฑล

description: งานวิจัยเรื่องการศึกษาความพึงพอใจและความภักดีของผู้ใช้บริการสถานีบริการน้ำมันในเขตกรุงเทพมหานครและปริมณฑล มีวัตถุประสงค์เพื่อศึกษาปัจจัยที่มีผลต่อความพึงพอใจและความภักดีของผู้ใช้บริการสถานีบริการน้ำมัน และกลยุทธ์การให้บริการในสถานีบริการน้ำมัน เพื่อให้เกิดความพึงพอใจและความภักดีของผู้ใช้บริการ เนื่องจากในสังคมยุคปัจจุบัน การเดินทางด้วยยานพาหนะส่วนใหญ่ยังจำเป็นที่จะต้องใช้น้ำมันเชื้อเพลิงเป็นหลัก ซึ่งลักษณะกลยุทธ์และการให้บริการของแต่ละสถานีบริการน้ำมันนั้นมีการเปลี่ยนแปลงไปจากเดิม อีกทั้ง ด้วยจำนวนผู้ให้บริการและจำนวนสถานีบริการน้ำมันที่มีจำนวนมากขึ้น แต่ผู้ใช้บริการไม่รู้สึกถึงความแตกต่างของน้ำมันเชื้อเพลิงซึ่งเป็นสินค้าหลัก ในทางกลับกันผู้ใช้บริการให้ความสำคัญกับเรื่องการบริการและสิ่งอำนวยความสะดวกภายในสถานีบริการ เช่น ห้องน้ำ ร้านสะดวกซื้อ ร้านกาแฟ เป็นต้นด้วยเหตุนี้ทางผู้วิจัยจึงมีความสนใจที่จะศึกษาปัจจัยที่ส่งผลต่อความพึงพอใจและความภักดีของผู้ใช้บริการสถานีน้ำมัน โดยใช้แบบจำลองของ ACSI (American Customer Satisfaction Index) ซึ่งเป็นแบบจำลองสำหรับหาความเชื่อมโยงของปัจจัยที่มีผลต่อความพึงพอใจและความภักดีของลูกค้า เพื่อนำมาใช้พัฒนาปรับปรุงการให้บริการให้ตอบสนองต่อความต้องการและสร้างความพึงพอใจและความภักดีแก่ลูกค้าให้ได้มากที่สุด โดยเก็บข้อมูลจากการแจกแบบสอบถามทางระบบออนไลน์ ซึ่งได้รับแบบสอบถามที่มีความถูกต้องและข้อมูลครบถ้วนทั้งสิ้น 400 ชุดผลการวิเคราะห์ปัจจัยที่ส่งผลต่อความพึงพอใจและความภักดีของผู้ใช้บริการสถานีบริการน้ำมันในเขตกรุงเทพมหานครและปริมณฑล พบว่าปัจจัยด้านคุณค่าของสินค้าหรือบริการที่ลูกค้าได้รับส่งผลต่อความพึงพอใจของลูกค้าจากการใช้บริการสถานีบริการน้ำมันในเขตกรุงเทพมหานครและปริมณฑลมากที่สุด รองลงมาคือปัจจัยด้านคุณภาพของสินค้าหรือบริการที่ลูกค้าได้รับ และปัจจัยด้านความคาดหวังของลูกค้า ตามลำดับ อีกทั้งปัจจัยด้านคุณภาพของสินค้าหรือบริการที่ลูกค้าได้รับนั้นยังส่งผลทางอ้อมต่อความพึงพอใจของลูกค้าผ่านทางปัจจัยด้านคุณค่าของสินค้าหรือบริการที่ลูกค้าได้รับ เช่นเดียวกับปัจจัยด้านความคาดหวังของลูกค้าที่ส่งผลทางอ้อมต่อความพึงพอใจของลูกค้าผ่านทางปัจจัยด้านคุณภาพและคุณค่าของสินค้าหรือบริการที่ลูกค้าได้รับ ในขณะที่ความภักดีของลูกค้านั้นได้รับอิทธิพลจากปัจจัยด้านความพึงพอใจของลูกค้า ส่วนปัจจัยด้านข้อร้องเรียนของลูกค้านั้นได้รับอิทธิพลจากปัจจัยด้านความพึงพอใจของลูกค้า แต่ไม่ส่งผลถึงปัจจัยด้านความภักดีของลูกค้า